Det lykkedes ikke frederikshavnerne at få de tre point.

Det var en vigtig kamp, som Frederikshavn White Hawks stod foran mandag aften, hvor Herlev Eagles kom på besøg. Det var nemlig ligaens syvendeplads mod ottendepladsen. Med en sejr kunne frederikshavnerne spille sig på lige pointmæssigt med Rungsted Seier Capital på sjettepladsen, mens et nederlag ville bringe netop gæsterne fra Herlev blot to point efter sig. Desværre for hjemmeholdet blev det langt fra den kamp, man havde håbet på, da gæsterne tog sejren hjem med 4-2. Dårligt fra start - og dog Der gik ikke mere end blot 30 sekunder, før hjemmeholdet kom bragende ud og skabte ravage foran White Hawks-målet. Heldigvis for nordjyderne blev det ikke til et mål i denne omgang. Kampens første powerplay-mulighed faldt til hjemmeholdets fordel, dog blev det uden givinst. Tilgengæld kom gæsterne frem til en kontramulighed kort efter, at de blev fuldtallige, og endnu en gang måtte White Hawks-målmand Tadeas Galansky træde til. Dog var det hjemmeholdet, der kunne glæde sig over kampens første scoring, da Daniel Madsen sendte pucken i nettet til 1-0. Hjemmeholdets Radek Cip formåede også at komme frem til en friløber med 40 sekunder igen af perioden, men Herlev-målmanden fik fint afværget muligheden, og derfor måtte hjemmeholdet nøjes med en 1-0-føring til pausen. Lavine af mål Fem minutter inde i anden periode var det gæsterne, der formåede at få hul på bylden, da Victor Cubars reducerede til 1-1, og det var blot ét af mange mål i anden periode. Hjemmeholdet fik endnu en powerplay-mulighed, men det var altså stadig en uforløsende en af slagsen, da man ikke formåede at holde pucken i Herlevs zone særlig længe af gangen. Det formåede gæsterne at straffe, da Alexander Lindqvist-Hansen stod helt korrekt placeret, efter White Hawks smed endnu en puck ud af zonen, som han kunne samle op og placerer lige i netmaskerne til 2-1. Føringen fik sat gang i gæsterne, der efterfølgende kom frem til flere store chancer, som hjemmeholdet kæmpede med at få afværge. Presset blev også for meget, og derfor lykkedes det Herlev Eagles at bringe sig yderligere foran med 3-0. Det var Tobias Åhström, der gjorde ondt værre for hjemmeholdet forud for periodepausen. Bedre med, men stadig langt fra Hjemmeholdet kom langt bedre ud til tredje periode, hvilket gav pote efter 10 minutters spil. Alexander Bumagin fik nemlig reduceret til 2-3, og dermed åbnede muligheden sig for høgene igen. White Hawks-spillerne holdt det pres, som man havde fundet frem, og det gav nordjyderne flere skud på mål. Med syv minutter igen fik frederikshavnerne også endnu en powerplay-mulighed, som kunne ende med at være den mulighed, man havde brug for, for at vende kampen. Men et meget urutineret træk af Sebastian Brinkman sendte ham i straffeboksen, og så stod man pludselig i undertal i et minut istedet. Men heldigvis for hjemmeholdet var gæsterne lige så upræcise i sit powerplay, som hjemmeholdet havde været. I kampens døende minutter fik White Hawks skabt en del tumult inde foran Herlev-målet, men det endte med at være Victor Cubars, der kunne sende pucken i et tomt White Hawks-mål til 4-2, og dermed tog gæsterne den vigtige sejr i bunduellen.